जालंधर। जालंधर में बुधवार सुबह एक गैस गोदाम के बाहर अचानक ब्लास्ट हो जाने से चार लोग झुलस गए। घायलों की मानें तो हादसा उस वक्त का बताया जा रहा है, जब यहां डिलिवरी से पहले गैस के सिलेंडरों से गैस चोरी की जा रही थी। हालांकि झुलसे लोगों में शामिल एजेंसी का डिलिवरी ब्वॉय कह रहा है कि एक कंज्यूमर के सिलेंडर की लीकेज चैक करते वक्त यह हादसा हुआ है। बहरहाल सभी घायल अस्पताल में भर्ती हैं और पुलिस मामले की जांच में जुटी है।